Trugarez d'an holl ho devoa sinet ar skrid-goulenn war lec'hienn ar gevredigezh en ur c'hervel evit daskoradur ar brezhoneg evel testenn e skol-veur Naoned (Nantes). D'an 16 a viz Meurzh, 2005, e voe degouezhet ar c'heloù e hañval bout dilezennel e oa an diviz da lemel an destenn. SKRABELAOU, kevredad ar studierien brezhoneg e Naoned, zo ur c'hevredad dibolitikel hag e bal eo kas war-raok ar sevenadur breizhat ha kelenn ar brezhoneg er Skol-Veur eno, a lavar o deus divizet degas ar gudenn dirak ar justis. Evit-se, ret e vo dezhe kavout 3000 Euro a-raok kreiz miz Mae 2005. 'Ma vo roet nemet 1 Euro gant pep hini en deus c'hoant ma teuje ar brezhoneg en-dro, e vo dastumet a-walc'h a arc'hant ha tu vo da aozañ ur prosez.' eme SKRABELAOU. 'Bezomp efedus, deut eo ar poent ! An holl, ar c'hevredadoù en o zouez, a c'hell reiñ muioc'h. Tamm-ha-tamm e vo graet e vragoù da Yann. An arc'hant chomet dizimplij a vo restaolet.'    Chomlec'h SKRABELAOU zo: A.S.B., 24, kae ar Foz, 44000 NAONED (Nantes). Chekennoù en euroioù war anv 'Studierien brezhoneg Naoned', Crédit Agricole 27466936000